କଟକ,ମାର୍ଚ୍ଚ ୦୪ (ଲୋକାଲ ୱାୟାର) : ରେଡିମେଡ ପୋଷାକର ଚାହିଦା ବୃଦ୍ଧି ଯୋଗୁ ଏକଦା ପୋଷାକ ତିଆରି କରି ପରିବାର ପ୍ରତିପୋଷଣ କରୁଥିବା ରାଜ୍ୟର ୫ ଲକ୍ଷ ଦରଜୀ ହାତବାନ୍ଧି ବସିଛନ୍ତି ବୋଲି ଓଡିଶା ଟେଲର ଆସୋସିଏସନର ସଂପାଦକ କୃଷ୍ଣଚନ୍ଦ୍ର ବିନ୍ଧାଣୀ ଏକ ସାମ୍ବାଦିକ ସମ୍ମିଳନୀରେ ସୂଚନା ଦେଇଛନ୍ତି ।
ବିନ୍ଧାଣୀ କହିଛନ୍ତି ଯେ ଅତ୍ୟାଧୁନିକ ଯୁଗରେ ରେଡିମେଡ ପୋଷାକର ଚାହିଦା ବୃଦ୍ଧି ପାଇବା ଯୋଗୁ ରାଜ୍ୟରେ ପୋଷାକ ତିଆରି କରି ପିନ୍ଧିବା ପରମ୍ପରା ବାଧାପ୍ରାପ୍ତ ହୋଇଛି । ଫଳରେ ପ୍ରାୟ ଦୁଇ ଦଶନ୍ଧି ପୂର୍ବରୁ ରାଜ୍ୟରେ ଥିବା ଦରଜୀ ବା ସିଲେଇ ମିସ୍ତ୍ରୀ ମାନଙ୍କୁ ଫୁରସତ ମିଳୁନଥିବା ବେଳେ ଏବେ ସେମାନେ ବେକାର ହେବାକୁ ବାଧ୍ୟ ହୋଇଛନ୍ତି ।
ଓଡିଶାରେ ପ୍ରାୟ ୫ଲକ୍ଷରୁ ଅଧିକ ସିଲେଇ ମିସ୍ତ୍ରୀ ବା ଟେଲର ମାଷ୍ଟର ଅଛନ୍ତି । କିନ୍ତୁ ଶ୍ରମ ବିଭାଗ ଏମାନଙ୍କୁ ଅଦ୍ୟାବଧି କୁଶଳୀ ଶ୍ରମିକର ମାନ୍ୟତା ଦେଇନାହିଁ । ସେହିପରି ସରକାରୀ ସ୍ତରରେ ବି ସେମାନଙ୍କୁ ସହାୟତା ପ୍ରଦାନ କରାଯାଉନାହିଁ । ରାଜ୍ୟ ସରକାରଙ୍କ ନିର୍ମାଣ ଶ୍ରମିକ ସହାୟତା ଯୋଜନାରେ ସେମାନଙ୍କୁ ସାମିଲ କରିବା ପାଇଁ ଦାବି ହୋଇ ଆସୁଥିଲେ ମଧ୍ୟ ସରକାର ଏଥିପ୍ରତି କର୍ଣ୍ଣପାତ କରିନାହାନ୍ତି ।
ଏମାନଙ୍କୁ ନିର୍ମାଣ ଶ୍ରମିକ ତାଲିକାଭୂକ୍ତ କରିବା, ସବୁ ଜିଲ୍ଲାରେ ଟେଲରିଂ ଇଣ୍ଡଷ୍ଟ୍ରି କରାଯାଇ ବିଭିନ୍ନ ସରକାରୀ କାର୍ଯ୍ୟ ଏହା ମାଧ୍ୟମରେ କରିବା, ପ୍ରତି ବ୍ଲକରେ ଟେଲରିଂ ତାଲିମ କେନ୍ଦ୍ରର ପ୍ରତିଷ୍ଠା, ବରିଷ୍ଠ ଟେଲରିଂ କାରିଗର ଦୃଷ୍ଟିଶକ୍ତି ହରାଉଥିବାରୁ ସେମାନଙ୍କୁ ମାସିକ ୩ ହଜାର ଟଙ୍କା ଲେଖାଁଏ ଭତ୍ତା ପ୍ରଦାନ, ପ୍ରତି ଶିକ୍ଷାନୁଷ୍ଠାନରେ ଏମାନଙ୍କ ପିଲାଙ୍କ ପାଇଁ ସ୍ଥାନ ସଂରକ୍ଷଣ, ଏମାନଙ୍କୁ କୁଶଳୀ ଶ୍ରମିକର ମାନ୍ୟତା ଦେବା ଆଦି ୭ଦଫା ଦାବି ପୂରଣ ପାଇଁ ତାଙ୍କ ସଂଘ ଦାବି କରିଆସିଛି ।
ସଂଘ ପକ୍ଷରୁ ରବି ମହାପାତ୍ର,ପୂର୍ଣ୍ଣଚନ୍ଦ୍ର ବେହେରା,ମହମ୍ମଦ ସବିର,ଗୋପାଳ ଦାସ, ସୌଦାମିନୀ ଜେନା, ଚୁନିଲାଲା ଦାସ, ନମିତା ପାଲ, ବିନୋଦିନୀ ପ୍ରଧାନ ପ୍ରମୁଖ କହିଛନ୍ତି ଯେ ରାଜ୍ୟ ସରକାର ନିର୍ମାଣ ଶ୍ରମିକ ସହାୟତା ଯୋଜନାରେ ୨୨ଟି ବର୍ଗର ଶ୍ରମିକଙ୍କୁ ସାମିଲ କରିଥିଲା ବେଳେ ଟେଲର ଶ୍ରମିକମାନଙ୍କୁ ଅଣଦେଖା କରିଛନ୍ତି । ଏଣୁ ସରକାର ସାମାଜିକ ସୁରକ୍ଷା ଦୃଷ୍ଟିରୁ ଏହି ବର୍ଗରେ ସେମାନଙ୍କୁ ଅନ୍ତର୍ଭୁକ୍ତ କରିବାକୁ ସେମାନେ ଦାବି କରିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
